Carna de can

La carna de can a l'è on mangià consumaa in vari paes del mond, in dove ona quai razza de can a hinn levaa-sù propri per vess mazzaa.
Storegament, la carna de can la se majava in tant part del mond comè in de l'Asia orientala e sudorientala, in de l'Africa occidentala, in Europa, in de l'Oceania e in di Americh. In del secol XXI, la carna de can a l'è majada in tant part de la Cina, de la Corea e del Vietnam.

Incoeu, per tant cultur la carna de can a l'è part de la tradizion e a l'è on piatt del stilaa, menter per tant alter cultur, comè la cultura occidentala, el consumm de quella carna chì a l'è on tabù, anca se anca lor l'hann consumada in di temp pussee dur comè inquand gh'era la guerra. A s'è cuntaa che, in tutt el mond, 25 milion de can vegnen majaa tucc i agn di omen.

 Pont de vista cultural 
In ona quai societaa, el consumm alimentar de la carna de can a l'è ona tradizzion culturala, menter in alter, comè in tant paes occidentai, a l'è ritegnii ofensiv e immoral, anca se chì on queighedun 'l pensa che i critegh vers questa scerna gastronomega sian on sintom d'intoleranza e d'imperialism cultural.
Tucc quij che se opònen al consumm de carna de can, e minga domà i occidentai, disen che i can se poden no majà perchè a hinn animai cont di sentiment e ceros vers l'omen e perché i maner de macelazion sarien besasc

In de la cultura ebraiga, e anca in quella islamega, majà el can a l'è proibii di legg alimentar islamegh e di regol ebraigh del casherut Chapter 3: It is unlawful to eat fanged beasts of prey and birds with talons.

In di media, la macelazion e 'l consumm de carna de can e de alter carnivor a l'è staa ligaa a on quei cas de transit de la rabbia anca se l'OMS la dis che 'l consumm de la carna, anca cruva, d'animai infettaa a l'è minga on straportador de la rabbia Transmission.

Tucc i ann, ona minoranza etnega, in de la cittaa cinesa de Yulin la organizza ona sagra de la carna de can, el "dì del can de Yulin" (玉林荔枝狗肉节, in cines).

 Consumm in del mond 
 Asia 

 Artigh e Antartigh 
Storegament i can a hinn staa on mangià d'emergenza per vari popol de la Siberia, de l'Alaska, de la part pussee settentrionala del Canada e della Groenlandia. In de la letteratura a hinn staa descrivuu cas de consumm alimentar de can da slitta da part de esplorador occidentai: l'esplorador britannegh, l'Ernest Shackleton, inquand a l'era dree a fà la spedizion Endurance in Antartid, a l'è staa costrigiuu, si come gh'aveva minga alter viver, a majà i can de la sò slitta. Cas compagn de quest hinn toccà i esplorador Roald Amundsen, Douglas Mawson e Xavier Mertz. Quest'ultem ha sofrii de ipervitaminos A, induda dal consumm del fidegh del can.

 Canada 
Per la magiora part de la societaa canadesa del dì d'incoeu, el consumm di carna de can a l'è tabù, ma la pratega la gh'è anmò in ona quai minoranza etnega. La legg ambientala canadesa (Canada's Wildlife Act,  del 1973) proibis la vendita di carn di tucc i speci selvategh, ma nissuna legg, tutavia, la regola la vendita de carna de can che la pò vess, donca, distribuida liberament, se a l'è stada mazzada sòtta el controll d'on ispettor sanitario federal.

In del 2003, on quai ispettor de l'ofizzi sanitari hann scovrii quatter carcass caggiaa de can in del frizer d'on restorant cines d'Edmonton. Depos i necessari controj, i carcass, ch'eren staa minga denunziaa, a s'è scovrii che eren de coiòtt; anca se 'l restorant a l'è staa faa saraa-sù, i ispettor hann dii che a l'era minga illegal la vendita e 'l consumm de quella carna chì, fin tant che la carna la fodess stada regolarment sottoponuda ai controj igienegh-sanitar.

 Europa 
Generalment, el consumm de carna de can in Europa a l'è on tabù. Quel tabù chì a gh'è semper staa foeura di ona quai ecezion, inquand gh'era scarsitaa de mangià per colpa di circuizion e carestii.
 Sguizzera 
In del 2012, el giornal sguizzer Tages-Anzeiger ha reportaa che can e gatt vegneven majaa de spess da on quai fattor in di campagn. Menter el massacher comercial e la vendita de carna de can a l'è illegal, ai fattor a l'è permettuu de mazzaa i can per el consumm personal. La razza pussee dovrada per la carna a l'è 'l rottweiler e 'l vegn consumada comè Mostbröckli, ona forma de carna marinada.

In del sò liber del 1979 Unmentionable Cuisine, el Calvin Schwabe ha descrivuu el gedörrtes Hundefleisch e 'l Hundeschinken. El primm a l'è comè on giambon fumegaa de can, el segond a l'è carna de can salada e seccada.

A l'è illegal in Sguizzera prodù comercialment el mangià faa de carna de can, o prodù el tipo de mangià chì cont l'intent de vendelFDHA Ordinance of 23 November 2005 on food of animal origin, Art.2..

 Martiri per salut putost che per benefizi gastronomegh 
A gh'hinn vari grupp che creden che se se martirizza l'animal prima de mazal, la carna la ciappa on savor mïô e/o che la carne la ciappa benefizi per la salut.

 Valor nutrizionai 
I valor nutrizionai se referissen a 100 g de prodott:
 Valor energetigh Protein Grass Carboidraa Fiber Vitamin Minerai Acqua Cener Colesterolkcal 1096KJ 26219 g20,2 g0,1 g0 g5,236 mg5,208 g60,1 g0,8 g44,4 mg

 Nòt 

 Riferiment letterarï 


  (contains some recipes)



 Ligamm de foeura 
 Dog meat at the Open Directory Project
 Soi Dog's Save the Dogs Petition 
 Leading welfare group and British charity

Categoria:Can
Categoria:Carn e derivaa